Vianoce

Pomaly ku koncu októbra už klasicky začínajú vianočné reklamy, obchody sú tiež už naladené vianočne, ale ja si myslím, že je to predsa len priskoro už pripomínať ľudom Vianoce v októbri, ale aj v novembri.

Väčšine ľudí to práve znechucuje Vianoce, keď im ich spomínajú aj tri mesiace dopredu. Najlepšie je, keď Vianoce začneme riešiť niekedy v strede decembra. Predsa len trvajú pár dní a my zbytočne robíme aj mesiac rozruch okolo toho všetkého. Tiež si myslím, že Vianoce sú o pohode, o rodine, o láske a dobrom jedle a nie iba o darčekoch. Je zbytočné míňať hromadu peňazí na drahé darčeky, keď moji blízki odo mňa ani nič nechceli. Veľa ľudí sa tým darčekom ani nepoteší, pretože už také niečo majú, alebo im to bude zbytočné, a potom tak končia aj zvieratá po Vianociach. Najlepšie je, keď si medzi sebou kúpime nejakú drobnosť, či už nejakú figúrku, ponožky alebo nejaké gély do vane. Tak isto veľa ľudí zabúda, že máme aj naše vlastné slovenské tradičné zvyky. Mladí ľudia už na klasické zvyky zabúdajú a nahrádzajú ich nejakými americkými, ktoré už nemajú nič spoločné s tradíciami, ale len so zábavou.

Na štedrý večer je tiež dilema, či ryba alebo klasický rezeň. Podľa mňa je to jedno, či ryba alebo rezeň, každý má rád niečo iné, niekomu ryba nechutí alebo naopak. Hlavné je však to, aby sme boli zdraví a šťastní.

Tomáš Bertha, 9.A